b'\n_START_ARTICLE_\nLTL (tankas)\n_START_SECTION_\nLTL tank\xc5\xb3 istorija\n_START_PARAGRAPH_\nU\xc5\xbesakym\xc4\x85 \xc4\x8cekoslovakijos kompanija \xc4\x8cKD i\xc5\xa1 Lietuvos gavo 1937 m. Jau 1938 m. buvo sukurtas tanko prototipas. 1939 m. sausio m\xc4\x97n. prasid\xc4\x97jo tank\xc5\xb3 gamyba. Tankus pagaminus, Lietuva jau buvo praradusi nepriklausomyb\xc4\x99, tod\xc4\x97l tankai liko gamykloje._NEWLINE_Tankus LT-40 si\xc5\xabl\xc4\x97 pirkti Bulgarijai ir Slovakijai. 1940 m. rugpj\xc5\xab\xc4\x8dio 28 d. Slovakija sutiko juos pirkti, ta\xc4\x8diau ji pareikalavo, kad jie b\xc5\xabt\xc5\xb3 ginkluoti 37\xc2\xa0mm patrankomis, kaip ir LT vz. 38. Pradinis variantas buvo ginkluotas 20 mm patrankomis. Ta\xc4\x8diau tuo metu gamykla gamintoja netur\xc4\x97jo reikiam\xc5\xb3 patrank\xc5\xb3 ir bok\xc5\xa1t\xc5\xb3 priekini\xc5\xb3 \xc5\xa1arvini\xc5\xb3 plok\xc5\xa1\xc4\x8di\xc5\xb3. Tad Slovakija \xc5\xa1iuos tankus gavo ginkluotus tik kulkosvaid\xc5\xbeiais._NEWLINE_Vokietijai u\xc5\xbepuolus TSRS, Slovakija buvo Vokietijos s\xc4\x85junginink\xc4\x97. 1941\xc2\xa0m. vasar\xc4\x85 tankai LT-40 (vis dar ginkluoti tik kulkosvaid\xc5\xbeiais) kartu su Slovakijos daliniais buvo pasi\xc5\xb3sti \xc4\xaf Ukrain\xc4\x85. Po keli\xc5\xb3 m\xc4\x97nesi\xc5\xb3 jie buvo gr\xc4\x85\xc5\xbeinti \xc4\xaf Slovakij\xc4\x85 ir perginkluoti. Dabar jie jau oficialiai buvo \xc4\xaftraukti \xc4\xaf Slovakijos armijos ginkluot\xc4\x99. Tuo metu vienas j\xc5\xb3 jau buvo sunaikintas Lipoveco mieste (Ukraina)._NEWLINE_V\xc4\x97liau \xc5\xa1iuos tankus daugiausia naudojo kaip mokomuosius. 1944 m. Slovakijos kariuomen\xc4\x97 ginkluot\xc4\x97je tebetur\xc4\x97jo 15 LT-40 tank\xc5\xb3. Keli \xc5\xa1ie tankai buvo panaudoti 1944 m. ruden\xc4\xaf prie\xc5\xa1 Tre\xc4\x8di\xc4\x85j\xc4\xaf Reich\xc4\x85 vykusio Slovakijos sukilimo metu.'